# **ORTOEPIA A JAZYKOVÁ KULTÚRA**

**DRUH, ROZSAH A METÓDA VZDELÁVACÍCH ČINNOSTÍ:**  
Druh vzdelávacích činností: Seminár  
Rozsah vzdelávacích činností: 2 hod. týždenne, 26 za semester

**VYUČUJÚCA:** Mgr. Viera Smoláková, PhD., viera.smolakova@unipo.sk

**POČET KREDITOV:** 3

**PODMIENKY NA ABSOLVOVANIE PREDMETU:  
SPÔSOB HODNOTENIA A SKONČENIA ŠTÚDIA PREDMETU:**  
**PRIEBEŽNÉ HODNOTENIE:**Počet kreditov a časové rozmedzie pre podmienky absolvovania predmetu:  
- 3 kredity = 90 hod.  
- výučba predmetu: 13 týždňov - 2 semináre: 19,5 hod.  
- samostatná práca – príprava na semináre a vypracovanie seminárnej práce: 30 hod.  
- samostatné štúdium odbornej literatúry a príprava na záverečné testovanie: 40,5 hod.  
  
V priebehu semestra študent spracuje, prezentuje na seminári a odovzdá seminárnu prácu na tému vybranej problematiky slovenskej ortoepie a jazykovej kultúry. V priebehu semestra študent absolvuje vedomostný test.  
  
**ZÁVEREČNÉ HODNOTENIE:**  
Na získanie hodnotenia A musí získať najmenej 90%, na získanie hodnotenia B 80%, na hodnotenie C najmenej 70%, na hodnotenie D 60%, na hodnotenie E najmenej 50%. Študent, ktorý získa menej ako 50%  bude hodnotený stupňom FX.  
**Výsledné hodnotenie sa vypočíta ako priemer hodnotenia seminárnej práce a vedomostného testu. Aktívna účasť na seminároch je nevyhnutnou podmienkou na udelenie kreditov.**

**STRUČNÁ OSNOVA PREDMETU:**  
- Ortoepia, ortofónia, ortografia. Vzťah ortoepie a ortografie. Písaný a hovorený jazykový prejav.  Jazyková norma, kodifikácia, úzus. Základné kodifikačné príručky.  
- Základné zásady slovenskej ortoepie. Z dejín slovenskej  ortoepie.  
- Zvuková kultúra, štýly výslovnosti. Fonetická transkripcia. Inventár znakov slovenskej fonetickej transkripcie.  
- Ortoepické javy pri samohláskach (krátke, dlhé vokály, diftongy, hiátové  
spojenia).  
- Znelostná asimilácia  - všeobecné pravidlá. Osobitosti priebehu znelostnej  asimilácie v slovenčine.  
- Výslovnosť zdvojených spoluhlások.  
- Výslovnosť tvrdých a mäkkých spoluhlások.  
- Výslovnosť iných spoluhlások.  
- Výslovnosť spoluhláskových skupín.  
- Zvukové javy v štandardnej forme národného jazyka v konfrontácii s ortoepickou normou.  
- Prízvuk a rytmus.  
- Vetný prízvuk, dôraz a emfáza.  
- Melódia vety v spisovnej slovenčine.  
- Súčinnosť prozodických javov. Uplatňovanie suprasegmentálnych javov v závislosti od jazykového štýlu a slohového postupu.  
- Fonetická transkripcia segmentálnej a suprasegmentálnej úrovne reči. Zvuková analýza čítaných textov. Prednes textu.

**ODPORÚČANÁ LITERATÚRA:**  
BÓNOVÁ, I., 2019. Ortoepia zvukového prejavu na segmentálnej úrovni. Košice: Univerzita Pavla Jozefa Šafárika v Košiciach.  
DVONČOVÁ, J., G. JENČA a Á. KRÁĽ, 1969. Atlas slovenských hlások.  Bratislava: Vydavateľstvo SAV.  
KRÁĽ, Á., 1996.  Pravidlá slovenskej výslovnosti. 3. vyd. Bratislava: SPN.  
KRÁĽ, Á. a J. SABOL, 1989. Fonetika a fonológia. Bratislava: SPN.  
Pravidlá slovenského pravopisu. 2000. 3. vyd. Bratislava: Veda.  
SABOL, J., I. BÓNOVÁ a M. SOKOLOVÁ, 2006. Kultúra hovoreného prejavu. Prešov: FF PU.